Šelefteo
Šelefteo − miestas Švedijoje, Vesterboteno lene, Šelefteo komunoje, prie Šelefteelveno upės; netoli Botnijos įlankos, nutolęs 28,5 km į rytus nuo Bulideno. Miesto teisės Šelefteo suteiktos 1845 m. XX a. Šelefteo išsivystė į pramonės ir kalnakasybos miestą. Čia įsikūrusi kalnakasybos bendrovė Boliden AB su maždaug 1200 darbuotojų. Šelefteo miestas garsėja vario, cinko, švino, arseno rūdų gavyba ir lydymu. Mieste klesti mašinų gamyba, metalo apdirbimo, celiuliozės ir popieriaus pramonė.